Komission asetus (EY) N:o 174/1999, annettu 26 päivänä tammikuuta 1999, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta



Virallinen lehti nro L 020 , 27/01/1999 s. 0008 - 0021



KOMISSION ASETUS (EY) N:o 174/1999, annettu 26 päivänä tammikuuta 1999, neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 13 artiklan 3 kohdan, 16 a artiklan 1 kohdan ja 17 artiklan 9 ja 14 kohdan, sekä katsoo, että 1) maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annettua komission asetusta (EY) N:o 1466/95 (3), sellaisena kuin se on viimeksi muutettuna asetuksella (EY) N:o 2184/98 (4), on muutettu useaan otteeseen merkittävästi; tehtävien uusien muutosten takia mainittu asetus olisi selkeyden ja järkeistämisen vuoksi laadittava uudelleen, 2) Uruguayn kierroksen GATT-sopimusten (5) osana tehdyn sopimuksen maataloudesta, jäljempänä "maataloussopimus", mukaisesti maataloustuotteiden vientiin, mukaan lukien maitotuotteet, myönnetään vientitukia 1 päivästä heinäkuuta 1995 alkaen kunkin 12 kuukauden pituisen ajanjakson osalta tavaramäärinä ja arvona ilmaistuissa rajoissa; näiden rajojen noudattamisen varmistamiseksi on tarpeen seurata vientitodistusten antamista; on tarpeen myös säätää siitä, millä keinoin tuella mahdollisesti vietävien määrien jako suoritetaan, 3) asetuksessa (ETY) N:o 804/68 vahvistetaan maito- ja maitotuotealan vientitukien myöntämistä koskevat yleiset säännöt erityisesti tukien arvoa ja määrää koskevien rajojen valvonnan mahdollistamiseksi; olisi annettava tämän järjestelmän soveltamista koskevat yksityiskohtaiset säännöt, 4) poiketen siitä, mitä maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annetussa komission asetuksessa (ETY) N:o 3665/87 (6), sellaisena kuin se on viimeksi muutettuna asetuksella (EY) N:o 2334/98 (7) säädetään, olisi täsmennettävä tapaukset, joissa tuki voidaan myöntää ilman, että vientitodistusta esitetään, sekä säädettävä enimmäismääräajasta tuotteiden pitämiselle tullivalvonnassa, 5) poiketen siitä, mitä maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetussa komission asetuksessa (ETY) N:o 3719/88 (8), sellaisena kuin se on viimeksi muutettuna asetuksella (EY) N:o 1044/98 (9), säädetään, olisi erityisesti todistusten osalta annettava maito- ja maitotuotealaa koskevat erityissäännökset; on myös aiheellista pienentää tuotteiden viedyn määrän ja todistuksessa ilmoitetun määrän välillä kyseisen asetuksen mukaisesti sallittua poikkeamaa, sekä täsmentää rajojen asianmukaisen valvonnan varmistamiseksi, ettei todistuksessa ilmoitetun määrän ylittävälle määrälle makseta tukea; todistushakemuksia tehtäessä annettavien vakuuksien määrä on tarpeen vahvistaa riittävän suureksi, jotta estetään hakemusten tekeminen keinottelutarkoituksessa, 6) on tarpeen vahvistaa todistusten voimassaoloaika; määräajat on eriytettävä kyseessä olevien tuotteiden mukaan siten, että määritellään lyhyempi määräaika niille tuotteille, joiden kohdalla vaara keinottelusta on suurin, 7) vietävien tuotteiden tarkan valvonnan varmistamiseksi ja keinottelun vaaran supistamiseksi mahdollisimman vähiin olisi rajoitettava mahdollisuutta vaihtaa tuote, jolle todistus on annettu, 8) asetuksen (ETY) N:o 3665/87 2 a artiklan 2 kohdassa säädetään sellaisen vientitodistuksen käyttöä koskevista yksityiskohtaisista säännöistä, johon kuuluu muun kuin todistuksen kohdassa 16 mainittuun kaksitoistanumeroiseen koodiin kuuluvan tuotteen vientituen vahvistaminen ennakolta; säännöksiä sovelletaan johonkin erityisalaan ainoastaan, jos tuoteluokat on määritelty asetuksen (ETY) N:o 3719/88 13 a artiklan mukaisesti ja tuoteryhmät asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdan mukaisesti, 9) maito- ja maitotuotealan tuoteluokat on määritelty viittaamalla maataloussopimuksessa määrättyihin luokkiin; järjestelmän moitteettoman hallinnon vuoksi olisi käytettävä näitä luokkia ja sovellettava asetuksen (ETY) N:o 3665/87 2 a artiklan 2 kohdan säännöksiä ainoastaan tuoteryhmien määritelmän perusteella, 10) maitoalan tuet vahvistetaan hyvin tarkan tukierittelyn perusteella erityisesti tuotteiden rasvapitoisuuden mukaan; vaikeuttamatta järjestelmän toimimista ja noudattaen asetuksen (ETY) N:o 3665/87 2 a artiklan 2 kohdassa tarkoitettua suhteellisuustavoitetta olisi toisaalta määriteltävä tuoteryhmät hyvin tiukkojen rajojen mukaan ja toisaalta laajennettava tiettyjen tuotteiden vientitodistuksen voimassaoloa sellaisiin tuotekoodeihin, jotka ovat rasvapitoisuudeltaan suoraan verrannollisia tuotteeseen, jonka tuki on vahvistettu ennakolta, 11) sen mahdollistamiseksi, että toimijat voivat osallistua kolmansien maiden avaamiin tarjouskilpailuihin ilman, että määrällisten rajoitusten noudattamista silti vaarannetaan, olisi otettava käyttöön väliaikaisten todistusten järjestelmä, jossa tarjouskilpailun voittajat oikeutetaan lopullisen todistuksen saamiseen, 12) jäsenvaltioiden komissiolle toimittamiin tietoihin perustuvan annettujen todistusten valvonnan varmistamiseksi olisi säädettävä määräajasta ennen todistuksen antamista; järjestelmän moitteettoman toimimisen varmistamiseksi ja erityisesti sen varmistamiseksi, että määrät jaetaan tasapuolisesti maataloussopimuksessa määriteltyjen rajojen noudattamiseksi, on tarpeen säätää eri hallintotoimenpiteistä ja erityisesti toimivallasta keskeyttää todistusten antaminen ja soveltaa haettuihin määriin vähennyskerrointa, 13) olisi vahvistettava tuen määrät niille tuotteille, joille myönnetään vientitukea elintarvikeaputoimien puitteissa, 14) todistusten moitteettoman käyttämisen varmistamiseksi tietyille vientitoimille, joihin liittyy vientituki, olisi määriteltävä asetuksen (ETY) N:o 3665/87 21 artiklan 1 kohdassa tarkoitetuksi pakolliseksi määräpaikaksi määrämaa, 15) juustojen osalta on ilmennyt, että vientitodistushakemukset poikkeavat toisistaan määräpaikan mukaan; todistushakemuksissa ilmoitetun määräpaikan mukaan eriytettyjen erityistoimenpiteiden soveltamisen mahdollistamiseksi on syytä vahvistaa määräpaikkavyöhykkeet ja saattaa pakolliseksi CN-koodiin 0406 kuuluville tuotteille vientitodistuksissa ilmoitettu määräpaikkavyöhyke, 16) maitotuotteille, joihin on lisätty sokeria ja joiden hinnat määräytyvät niiden ainesosien mukaan, olisi täsmennettävä tuen vahvistamismenettely, jonka on perustuttava ainesosien prosenttiosuuksiin; näitä tuotteita koskevien tukien hallinnon helpottamiseksi ja erityisesti maataloussopimuksen mukaisten vientisitoumusten noudattamista koskevien toimenpiteiden helpottamiseksi olisi vahvistettava enimmäismäärä lisätylle sakkaroosille, jolle tukea voidaan myöntää; näiden tuotteiden sakkaroosipitoisuuden edustava määrä on 43 painoprosenttia koko tuotteesta, 17) asetuksen (ETY) N:o 3665/87 8 artiklan 3 kohdassa säädetään mahdollisuudesta myöntää tukea yhteisöstä peräisin oleville sisäisessä jalostusmenettelyssä valmistetun sulatejuuston ainesosille; olisi säädettävä tiettyjä yksityiskohtaisia erityissääntöjä tämän erityistoimenpiteen moitteettoman toimimisen ja tehokkaan valvonnan varmistamiseksi, 18) neuvoston päätöksellä 95/591/EY (10) hyväksytyn Euroopan yhteisön ja Kanadan sopimuksen puitteissa yhteisön antaman vientitodistuksen esittäminen tuli pakolliseksi niille juustoille, joiden tuonti Kanadaan on etuuskohteluun oikeutettua; olisi säädettävä mainitun todistuksen antamista koskevat yksityiskohtaiset säännöt; sen takaamiseksi, että Kanadan tuontikiintiöön oikeutetut juustomäärät vastaavat todistuksessa myönnettyjä määriä, olisi säädettävä siitä, että Kanadan viranomaiset palauttavat varmentamansa todistukset yhteisön jäsenvaltioiden toimivaltaisille viranomaisille ja että jäsenvaltiot ilmoittavat komissiolle vientiä koskevat tiedot, 19) Sveitsin kanssa Uruguayn kierroksen tulosten toimeenpanosta käydyissä neuvotteluissa on sovittu useiden toimenpiteiden soveltamisesta, muun muassa siitä, että tiettyjen yhteisön juustojen tulleja alennetaan vietäessä niitä Sveitsiin; on tarpeen taata, että tuotteet ovat peräisin yhteisöstä; tämän vuoksi vientitodistukset on saatettava pakollisiksi kaikkien järjestelmään kuuluvien juustojen viennille, mukaan lukien ne juustot, jotka eivät ole oikeutettuja vientitukeen; todistusten antamisen edellytyksenä on oltava viejän esittämä ilmoitus, jolla todistetaan tuotteen olevan peräisin yhteisöstä, 20) maataloussopimuksesta johtuvan yhteisön juustojen lisäkiintiön osalta Amerikan yhdysvalloissa yhteisölle on säädetty mahdollisuus, että yhteisö nimeää ne maahantuojat, jotka voivat tuoda tämän kiintiön perusteella; kyseisen mahdollisuuden avulla yhteisö voi hyödyntää kiintiön arvon sen enimmäismäärään asti; tämän vuoksi olisi säädettävä tuojien nimeämismenettelystä kyseisille tuotteille annettavien vientitodistusten perusteella, ja 21) tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: I LUKU Vientitukien yleinen järjestelmä 1 artikla 1. Asetuksen (ETY) N:o 804/68 1 artiklassa tarkoitettujen tuotteiden yhteisöstä vientiin, johon haetaan tukea, edellytyksenä on vientitodistuksen esittäminen lukuun ottamatta 2 artiklassa tarkoitettuja tapauksia. Tuen määrä on vientitodistushakemuksen, tai tarvittaessa väliaikaisen todistuksen, tekopäivänä voimassa oleva tuen määrä. 2. Todistushakemuksen ja todistuksen kohtaan 7 on merkittävä määrämaan koodinumero komission asetuksen (EY) N:o 2317/97 (11) liitteen mukaisesti. 3. Todistushakemukset, joiden jättöpäivä olisi asetuksen (ETY) N:o 3719/88 15 artiklan mukaisesti torstai, katsotaan jätetyiksi sitä seuraavana ensimmäisenä työpäivänä. 2 artikla Tuki myönnetään ainoastaan vientitodistuksen esittämistä vastaan. Poiketen siitä, mitä asetuksen (ETY) N:o 3665/87 2 a artiklassa säädetään, todistusta ei kuitenkaan vaadita: a) kun tuen määrä vienti-ilmoitusta kohden on vientikuukauden ensimmäisenä päivänä voimassa olevan tuen määrän perusteella laskettuna enintään 60 EUR, b) asetuksen (ETY) N:o 3665/87 34, 38, 42 ja 43 artiklassa sekä 44 artiklan 1 kohdassa tarkoitetuissa tapauksissa. Toisen kohdan a alakohdassa tarkoitetussa tapauksessa vienti-ilmoituksen käsittäessä komission asetuksen (ETY) N:o 3846/87 (12) nimikkeistön vientitukia varten (tukinimikkeistö) tai yhdistetyn nimikkeistön useita eri koodeja, katsotaan, että jokaiseen koodiin liittyvät tiedot muodostavat erillisen ilmoituksen. 3 artikla Tukea ei myönnetä sellaisen juuston vientiin, jonka hinta vapaasti rajalla ennen tuen soveltamista viejämaana toimivassa jäsenvaltiossa on vähemmän kuin 230 EUR 100 kilogrammaa kohden. Ensimmäistä kohtaa ei kuitenkaan sovelleta tukinimikkeistön koodiin 0406 90 33 9919 kuuluviin juustoihin. 4 artikla 1. Uruguayn kierroksen GATT-sopimusten osana tehdyn sopimuksen maataloudesta, jäljempänä "maataloussopimus", mukaiset neljä tuoteryhmää vahvistetaan liitteessä I. 2. Asetuksen (ETY) N:o 3719/88 13 a artiklan toista kohtaa ei sovelleta tämän asetuksen 1 artiklan 1 kohdassa tarkoitettuihin tuotteisiin. 3. Rajoittamatta tämän asetuksen 5 artiklan 3 kohdan soveltamista asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdassa tarkoitetut tuoteryhmät vahvistetaan liitteessä II. 5 artikla 1. Vientitodistushakemuksen ja vientitodistuksen kohtaan 16 merkitään tukinimikkeistön mukainen tuotteen kaksitoistanumeroinen koodi. Todistus on voimassa ainoastaan tällä tavoin nimetyille tuotteille lukuun ottamatta 2 ja 3 kohdassa määriteltyjä poikkeuksia. 2. CN-koodeihin 0401, 0402, 0403, 0404, 0405 ja 2309 kuuluville tuotteille asianomainen voi hakemuksesta saada vientitodistuksen kohdassa 16 olevan koodin vaihdetuksi toiseen liitteessä I mainittuun samaan ryhmään kuuluvaan koodiin, jos tuen määrä on sama. Hakemus on tehtävä ennen asetuksen (ETY) N:o 3665/87 3 tai 25 artiklassa tarkoitettujen muodollisuuksien loppuun saattamista. 3. Poiketen siitä, mitä asetuksen (ETY) N:o 3665/87 2 a artiklan 2 kohdan ensimmäisen alakohdan b alakohdassa säädetään, on tuen ennakkovahvistuksen sisältävä vientitodistus voimassa myös sellaiselle tuotteelle, joka kuuluu johonkin muuhun kaksitoistanumeroiseen koodiin kuin todistuksen kohdassa 16 mainittuun, jos molemmat tuotteet sijoittuvat liitteessä II vahvistetussa samassa tuoteryhmässä välittömästi peräkkäin tai jos molemmat tuotteet kuuluvat ryhmään 23. 4. Edellä 3 kohdassa tarkoitetussa tapauksessa myönnettävä tuki lasketaan asetuksen (ETY) N:o 3665/87 2 a artiklan 2 kohdan toisen alakohdan mukaisesti. 6 artikla Vientitodistus on voimassa sen asetuksen (ETY) N:o 3719/88 21 artiklan 1 kohdassa tarkoitetusta antopäivästä: a) CN-koodiin 0402 10 kuuluvien tuotteiden osalta antokuukautta seuraavan kuudennen kuukauden loppuun; b) CN-koodiin 0405 kuuluvien tuotteiden osalta antokuukautta seuraavan neljännen kuukauden loppuun; c) CN-koodiin 0406 kuuluvien tuotteiden osalta antokuukautta seuraavan toisen kuukauden loppuun; d) muiden asetuksen (ETY) N:o 804/68 1 artiklassa tarkoitettujen tuotteiden osalta antokuukautta seuraavan neljännen kuukauden loppuun; e) päivään, jona 8 artiklan 1 kohdassa säädetystä tarjouskilpailusta johtuvat velvoitteet on täytettävä ja enintään 8 artiklan 3 kohdassa tarkoitetun lopullisen todistuksen antokuukautta seuraavan kahdeksannen kuukauden loppuun. 7 artikla Poiketen siitä mitä asetuksen (ETY) N:o 3665/87 27 artiklan 5 kohdassa ja 28 artiklan 5 kohdassa säädetään, määräaika, jonka aikana asetuksen (ETY) N:o 804/68 1 artiklassa tarkoitetut tuotteet voidaan pitää neuvoston asetuksessa (ETY) N:o 565/80 (13) säädetyssä menettelyssä, on vientitodistuksen voimassaoloajasta jäljellä olevan ajanjakson pituinen. 8 artikla 1. Asetuksen (ETY) N:o 3719/88 44 artiklan 1 kohdassa tarkoitetun julkisen elimen kolmannen maan avaaman tarjouskilpailun puitteissa lukuun ottamatta CN-koodiin 0406 kuuluvia tuotteita koskevia tarjouskilpailuja, asianomaiset voivat hakea väliaikaista vientitodistusta tarjouksensa mukaiselle tavaramäärälle, jolloin on annettava vakuus. Väliaikaisia todistuksia koskevan vakuuden määrä on 75 prosenttia 9 artiklan mukaisesti vahvistetusta määrästä. Asianomaisen on esitettävä todiste elimen julkisesta tai julkisoikeudellisesta luonteesta. 2. Väliaikaiset vientitodistukset annetaan hakemuksen jättöpäivää seuraavana viidentenä työpäivänä, jollei kyseisen määräajan kuluessa toteuteta 10 artiklan 3 kohdassa tarkoitettuja erityistoimenpiteitä. 3. Poiketen siitä, mitä asetuksen (ETY) N:o 3719/88 44 artiklan 5 kohdassa säädetään, mainitussa kohdassa tarkoitettu ilmoituksen määräaika on 60 päivää. Ennen tämän määräajan päättymistä toimijan on haettava lopullista vientitodistusta, joka annetaan hänelle heti hänen esittäessään todisteen siitä, että hän on tarjouskilpailun voittaja. Esitettäessä todiste tarjouksen hylkäämisestä tai siitä, että tarjouskilpailu on ratkaistu pienemmän kuin väliaikaisessa todistuksessa ilmoitetun määrän osalta, vakuus vapautetaan tapauksen mukaan joko kokonaisuudessaan tai osittain. 4. Edellä 2 ja 3 kohdassa tarkoitetut todistushakemukset on tehtävä asetuksen (ETY) N:o 3719/88 13 artiklan säännösten mukaisesti. 5. Tämän luvun säännöksiä sovelletaan lopullisiin todistuksiin lukuun ottamatta 10 artiklan säännöksiä. 9 artikla Asetuksen (ETY) N:o 3719/88 14 artiklan 2 kohdassa tarkoitetun vakuuden suuruudeksi vahvistetaan jokaiselle tuotekoodille vahvistetun ja vientitodistushakemuksen jättöpäivänä voimassa olevan tuen määrän perusteella seuraava prosenttimäärä: a) 5 prosenttia CN-koodiin 0405 kuuluvalle tuotteelle; b) 15 prosenttia CN-koodiin 0402 10 kuuluvalle tuotteelle; c) 30 prosenttia CN-koodiin 0406 kuuluvalle tuotteelle; d) 20 prosenttia muille tuotteille. Ensimmäisessä kohdassa tarkoitettu tuen määrä on kyseisen tuotteen kokonaismäärälle laskettu määrä paitsi maitotuotteille, joihin on lisätty sokeria. Ensimmäisessä kohdassa tarkoitettu tuen määrä vastaa maitotuotteille, joihin on lisätty sokeria, koko tuotteen kokonaismäärää kerrottuna yhteen kilogrammaan maitotuotetta sovellettavalla tuen määrällä. 10 artikla 1. Vientitodistukset annetaan viidentenä työpäivänä sen jälkeen kun hakemus on jätetty, edellyttäen että määrät, joille todistusta haetaan, on annettu tiedoksi komission asetuksen (ETY) N:o 210/69 (14) 6 artiklan 1 kohdan mukaisesti, ja että 3 kohdassa tarkoitettuja erityistoimenpiteitä ei toteuteta tämän määräajan kuluessa. 2. Yhden tai useamman 3 kohdassa säädetyn erityistoimenpiteen toteuttamisesta voidaan päättää, jos a) haettujen todistusten antaminen johtaisi tai on vaarassa johtaa talousarvion mukaisesti käytettävissä olevien määrien ylittämiseen tai kyseisen 12 kuukauden pituisen ajanjakson tai 11 artiklan mukaisesti erikseen vahvistettavan lyhyemmän ajanjakson osalta tuella mahdollisesti vietävien enimmäismäärien täyttymiseen; tai b) haettujen todistusten antaminen ei mahdollistaisi viennin jatkumisen varmistamista kyseisestä ajanjaksosta jäljellä olevaksi ajaksi: Sovellettaessa ensimmäistä alakohtaa kyseessä olevan tuotteen osalta otetaan huomioon erityisesti: a) kaupan kausiluonteisuus, markkinoiden tilanne ja etenkin markkinahintojen kehitys ja sen mukaiset viennin edellytykset; b) tarve estää se, että keinottelutarkoituksessa tehdyt hakemukset aiheuttaisivat kilpailun vääristymistä toimijoiden välillä. 3. Edellä 2 kohdassa tarkoitetuissa tapauksissa komissio voi päättää kyseisen tuotteen tai kyseisten tuotteiden osalta: a) keskeyttää todistusten antamisen enintään viideksi työpäiväksi; b) soveltaa haettuihin määriin jakokerrointa. Jos haettuihin määriin sovelletaan pienempää kerrointa kuin 0,4, asianomainen voi kertoimen vahvistamispäätöksen julkaisemispäivää seuraavien kolmen työpäivän kuluessa pyytää todistushakemuksensa mitätöimistä ja vakuuden vapauttamista. Komissio voi lisäksi päättää asetuksen (ETY) N:o 804/68 30 artiklassa säädettyä menettelyä noudattaen: a) keskeyttää todistusten antamisen kyseisen tuotteen tai kyseisten tuotteiden osalta yli viideksi työpäiväksi, sanotun kuitenkaan rajoittamatta ensimmäisen kohdan a alakohdan ensimmäisen luetelmakohdan soveltamista; b) vahvistaa tuet keskeytysajanjakson jälkeen tarjouskilpailulla CN-koodeihin 0402 10 19, 0405 10 90, 0405 90 10, 0405 90 90 ja 0405 10 19 kuuluvien tuotteiden osalta. Todistukset annetaan tämän perusteella. 4. Todistushakemuksia ei tutkita keskeytysaikana. 11 artikla Jos todistushakemuksia on jätetty niin suurille määrille, että tuella mahdollisesti vietävät enimmäismäärät ovat vaarassa täyttyä ennenaikaisesti kyseisen 12 kuukauden pituisen ajanjakson osalta, komissio voi päättää asetuksen (ETY) N:o 804/68 30 artiklassa säädettyä menettelyä noudattaen jakaa mainitut enimmäismäärät vahvistettaville ajanjaksoille. 12 artikla 1. Jos viety määrä ylittää todistuksessa ilmoitetun määrän, ylittävä osuus ei oikeuta tuen maksuun. Tätä varten todistuksen kohdassa 22 on oltava seuraava maininta: "Tuen maksaminen rajoittuu kohdissa 17 ja 18 mainittuun määrään". 2. Poiketen siitä, mitä säädetään asetuksen (ETY) N:o 3719/88 8 artiklan 5 kohdassa ja 33 artiklan 2 kohdassa, vietyjen määrien osalta sovelletaan seuraavia määriä: a) 8 artiklan 5 kohdassa säädetty määrä on 2 prosenttia; b) 33 artiklan 2 kohdan ensimmäisessä ja toisessa alakohdassa säädetty määrä on 98 prosenttia; c) 33 artiklan 2 kohdan kolmannessa alakohdassa säädetty määrä on 2 prosenttia. Asetuksen (ETY) N:o 3719/88 44 artiklan 9 kohdan c alakohdan säännöksiä ei sovelleta. 13 artikla 1. Edellä 10 artiklaa ei sovelleta sellaisten vientitodistusten antamiseen, joita haetaan elintarvikeaputoimituksiin maataloussopimuksen 10 artiklan 4 kohdan mukaisesti. 2. Elintarvikeavun kansallisiin toimituksiin sovellettava tuen määrä on jäsenvaltion elintarvikeavun toimittamista varten järjestämän tarjouskilpailun avauspäivänä voimassa olevan määrän suuruinen. 14 artikla Edellä 1 artiklan 2 kohdassa tarkoitettu määrämaa on asetuksen (ETY) N:o 3665/87 21 artiklan 1 kohdan mukainen pakollinen määräpaikka tämän asetuksen 8 artiklan mukaisesti annetuille todistuksille. 15 artikla 1. CN-koodiin 0406 kuuluville tuotteille annetussa todistuksessa on oltava niiden kohdassa 20 seuraava maininta: "Todistus voimassa .... vyöhykkeellä, sellaisena kuin se on asetuksen (EY) N:o 174/1999 15 artiklan 3 kohdassa määriteltynä". Ilmoitetaan asetuksen 3 kohdassa määritelty vyöhyke, johon vientitodistushakemuksen ja vientitodistuksen kohdassa 7 ilmoitettu määrämaa kuuluu. 2. Edellä 1 kohdassa tarkoitettu vyöhyke on asetuksen (ETY) N:o 3665/87 21 artiklan 1 kohdan mukainen pakollinen määräpaikka. Vientitukea ei myönnetä, jos tosiasiallinen määrämaa on eri vyöhykkeellä kuin todistushakemuksessa tai todistuksessa mainittu määrämaa. 3. Edellä 1 kohdassa tarkoitetut vyöhykkeet määritellään seuraavasti: >TAULUKON PAIKKA> 16 artikla 1. Lisättyä sokeria sisältäville maitotuotteille myönnettävä tuki koostuu seuraavista tekijöistä: a) maitotuotteiden määrän perusteella määräytyvä osa; b) lisätyn sakkaroosin määrän perusteella määräytyvä osa enintään 43 painoprosenttia koko tuotteesta. Edellä ensimmäisen alakohdan b alakohdassa tarkoitettu osa otetaan kuitenkin huomioon ainoastaan, jos lisätty sakkaroosi on tuotettu yhteisössä korjatuista sokerijuurikkaista tai -ruo'oista. 2. Edellä 1 kohdan a alakohdassa tarkoitettu tekijä lasketaan kertomalla tuen perusmäärä koko kyseisen tuotteen maitotuotepitoisuudella. Ensimmäisessä alakohdassa tarkoitettu perusmäärä on 1 kilogrammalle koko tuotteeseen sisältyviä maitotuotteita vahvistettava tuki. 3. Edellä 1 kohdan b alakohdassa tarkoitettu osa lasketaan kertomalla koko tuotteen sakkaroosipitoisuudella enintään 43 prosenttiin asti todistushakemuksen tekopäivänä neuvoston asetuksen (ETY) N:o 1785/81 (15) 1 artiklan 1 kohdan d alakohdassa tarkoitettujen tuotteiden osalta voimassa oleva tuen perusmäärä. Sakkaroosin osuutta ei oteta kuitenkaan huomioon, jos 2 kohdan toisessa alakohdassa tarkoitetun maito-osuuden tuen perusmäärä vahvistetaan nollaksi. 4. Edellä 1 kohdan b alakohdan soveltamiseksi yhteisössä korjatuista sokerijuurikkaista tai -ruo'oista tuotettuun sakkaroosiin rinnastetaan sakkaroosi, joka on tapauksen mukaan: a) tuotu yhteisöön Lomen AKT-ETY-yleissopimuksen (16) liitteenä olevan sokeria koskevan pöytäkirjan N:o 8 mukaisesti tai Euroopan talousyhteisön ja Intian tasavallan välisen ruokosokeria koskevan sopimuksen (17) mukaisesti; b) saatu jostain a alakohdassa tarkoitettujen säännösten mukaisesti tuodusta tuotteesta. 17 artikla 1. Maito- ja maitotuotealaan kuuluvien tuotteiden, jotka viedään CN-koodiin 0406 30 kuuluvina tuotteina asetuksen (ETY) N:o 3665/87 8 artiklan 3 kohdan kolmannen luetelmakohdan mukaisesti, vientitodistushakemuksiin on liitettävä toimivaltaisten viranomaisten myöntämä lupa käyttää kyseessä olevaa tullimenettelyä. 2. Todistushakemuksen ja todistuksen kohdassa 20 on oltava viittaus tähän artiklaan. 3. Jäsenvaltioiden on toteutettava 1 kohdassa tarkoitetun menettelyn puitteissa toimenpiteet mainitussa kohdassa tarkoitettujen tuotteiden, joille tukea haetaan, tunnistamiseksi ja laadun ja määrän tarkastamiseksi, sekä toteutettava toimenpiteet oikeudesta tukeen annettujen säännösten soveltamiseksi. II LUKU Erityisjärjestelmät 18 artikla 1. Euroopan yhteisön ja Kanadan välillä tehdyssä sopimuksessa tarkoitetun juustojen viennin edellytyksenä on vientitodistuksen esittäminen Kanadaan. 2. Todistushakemuksessa ja todistuksessa on oltava: a) Kohdassa 7 maininta "KANADA-404." b) Kohdassa 15 yhdistetyn nimikkeistön mukainen tavaran kuvaus kuusinumeroisesti CN-koodiin 0406 10, 0406 20, 0406 30 ja 0406 40 kuuluville tuotteille ja kahdeksannumeroisesti tasolla CN-koodiin 0406 90 kuuluville tuotteille. Todistushakemuksen ja todistuksen kohdassa 15 saa olla enintään kuusi tällä tavoin kuvattua tuotetta. c) Kohdassa 16 kahdeksannumeroinen CN-koodi sekä kilogrammoina ilmoitettu määrä kultakin kohdassa 15 ilmoitetulta tuotteelta. Todistus on voimassa ainoastaan tällä tavoin kuvatuille tuotteille ja määrille. d) Kohdissa 17 ja 18 kohdassa 16 tarkoitettujen tuotteiden kokonaismäärä. e) Kohdassa 20 seuraava merkintä: "Suoraan Kanadaan vietäviksi tarkoitettuja juustoja. Asetuksen (EY) N:o 174/1999 18 artikla. Kiintiö vuodeksi..." tai tarvittaessa "Suoraan/New Yorkin kautta Kanadaan vietäviksi tarkoitettuja juustoja. Asetuksen (EY) N:o 174/1999 18 artikla. Kiintiö vuodeksi...". Jos juusto kuljetetaan Kanadaan kolmansien Euroopan maiden kautta, kolmannet Euroopan maat on ilmoitettava New Yorkin asemesta tai sen kanssa. f) Kohdassa 22 maininta "ilman vientitukea". 3. Todistushakemukset ovat hyväksyttävissä vain niiltä osin kuin hakija: a) antaa kirjallisen selvityksen siitä, että kaikki CN-nimikkeistön lukuun 4 kuuluvat tuotteet, joita on käytetty hakemuksen kohteena olevien tuotteiden valmistamiseen, on kokonaisuudessaan saatu yhteisöstä; b) sitoutuu kirjallisesti toimivaltaisten viranomaisten pyynnöstä toimittamaan kaikki näiden todistuksen antamiseksi tarpeellisina pitämät lisäselvitykset ja hyväksymään kaikki edellä mainittujen viranomaisten tarvittaessa suorittamat kirjanpitoa tai kyseisten tuotteiden valmistusolosuhteita koskevat tarkastukset. 4. Todistus annetaan välittömästi hakemuksen jättämisen jälkeen. Asianomaisen pyynnöstä todistuksesta annetaan oikeaksi todistettu jäljennös. 5. Todistus on voimassa asetuksen (ETY) N:o 3719/88 21 artiklan 1 kohdan mukaisesti sen antopäivästä seuraavan joulukuun 31 päivään asti. Todistuksia voidaan kuitenkin antaa 20 päivästä joulukuuta alkaen, ja ne ovat voimassa seuraavan vuoden 1 päivästä tammikuuta 31 päivään joulukuuta, jos todistushakemuksen ja todistuksen kohdassa 20 on maininnan "Kiintiö vuodeksi..." kohdalla viittaus seuraavaan vuoteen. 6. Vientitodistuksen haltija vakuuttaa, että vientitodistus tai sen oikeaksi todistettu jäljennös: a) joko esitetään Kanadan toimivaltaiselle viranomaiselle päivänä, jona tuonnin tullimuodollisuudet saatetaan loppuun, b) tai palautetaan varmennettuna Kanadan toimivaltaisen viranomaisen toimesta todistuksen antaneelle elimelle kahden kuukauden kuluessa a alakohdassa tarkoitetusta päivästä. Jäsenvaltioiden on toteutettava tarvittavat toimenpiteet ensimmäisen alakohdan b alakohdan noudattamisen varmistamiseksi. 7. Poiketen siitä, mitä asetuksen (ETY) N:o 3719/88 9 artiklassa säädetään, todistuksia ei voida siirtää. 8. Jäsenvaltion toimivaltaisen viranomaisen on ilmoitettava komissiolle liitteen IV mukaisesti ennen tammikuun loppua edeltävän jakson osalta ja ennen heinäkuun loppua edeltävän kiintiövuoden osalta annettujen todistusten lukumäärä ja kyseessä olevan juuston määrä sekä Kanadan viranomaisten hyväksymien hakijoiden jättämien todistusten lukumäärä ja kyseessä oleva määrä. 9. Edellä luvun säännöksiä ei sovelleta. 19 artikla 1. Sellaisten juustojen viemiseksi Sveitsiin, joita voidaan tuoda kyseiseen maahan tullinalennuksella tai tullitta, viennin edellytyksenä on vientitodistuksen esittäminen. 2. Todistushakemuksen ja todistuksen kohdassa 20 on oltava seuraava maininta: "Asetuksen (EY) N:o 174/1999 19 artikla". Tämän artiklan mukaisesti annetut todistukset ovat voimassa ainoastaan 1 kohdassa tarkoitetun viennin osalta. 3. Todistushakemukset ovat hyväksyttävissä vain niiltä osin kuin hakija: a) antaa kirjallisen selvityksen siitä, että kaikki CN-nimikkeistön 4 ryhmään kuuluvat tuotteet, joita on käytetty hakemuksen kohteena olevien tuotteiden valmistamiseen, on saatu kokonaisuudessaan yhteisöstä; b) sitoutuu kirjallisesti toimivaltaisten viranomaisten pyynnöstä toimittamaan kaikki näiden todistuksen antamiseksi tarpeellisina pitämät lisäselvitykset ja hyväksymään kaikki edellä mainittujen viranomaisten tarvittaessa suorittamat kirjanpitoa tai kyseisten tuotteiden valmistusolosuhteita koskevat tarkastukset. 4. Edellä luvun säännöksiä sovelletaan vientiin, jolle haetaan tukea. 5. Vientiin, jolle ei haeta tukea todistushakemuksen ja todistuksen kohdassa 22 on oltava seuraava maininta: "Ilman vientitukea". Todistus annetaan mahdollisimman nopeasti hakemuksen jättämisen jälkeen. Todistus on voimassa sen asetuksen (ETY) N:o 3719/88 21 artiklan 1 kohdan mukaisesta antopäivästä seuraavaan 30 päivään kesäkuuta. 6. Edellä I luvun säännöksiä ei sovelleta 5 kohdassa tarkoitettuun vientiin, lukuun ottamatta 5 artiklan 1 kohdan säännöksiä. Niiden juustojen osalta, jotka eivät ole tukinimikkeistössä, vientitodistushakemuksen ja vientitodistuksen kohtaan 16 on kuitenkin merkittävä vientitukea varten vahvistetun yhdistetyn nimikkeistön kahdeksannumeroinen tuotekoodi. 7. Asianomaisen pyynnöstä todistuksesta annetaan oikeaksi todistettu jäljennös. 20 artikla 1. Komissio voi päättää asetuksen (ETY) N:o 804/68 30 artiklassa säädettyä menettelyä noudattaen, että maataloussopimuksesta johtuvan lisäkiintiön mukaisesti Yhdysvaltoihin vietävien CN-koodiin 0406 kuuluvien tuotteiden vientitodistukset, sekä alunperin Tokion kierrokselta johtuvien tariffikiintiöiden, joita Yhdysvallat on myöntänyt Itävallalle, Suomelle ja Ruotsille Uruguayn kierroksen XX listan puitteissa, mukaiset vientitodistukset annetaan 2-11 kohdan säännösten mukaisesti. 2. Asianomaiset voivat määritettävän ajan kuluessa hakea väliaikaista vientitodistusta 1 kohdassa tarkoitettujen tuotteiden vientiin seuraavan kalenterivuoden aikana antamalla vakuuden, jonka suuruus on 50 prosenttia 9 artiklan mukaisesti vahvistetusta määrästä. Heidän on samalla ilmoitettava: a) Yhdysvaltojen kiintiöön kuuluvien tuotteiden ryhmän kuvaus Yhdysvaltojen yhtenäistetyn tariffitaulukon (Harmonized Tariff Schedule of the United States of America) (viimeisin versio) 4 ryhmän 16-23 ja 25 lisähuomautuksen mukaisesti; b) tuotteiden kuvaus Yhdysvaltojen yhtenäistetyn tariffitaulukon (viimeisin versio) mukaisesti; c) tuotteiden määrät, joille väliaikaisia todistuksia haetaan ja jotka on viety Yhdysvaltoihin kolmen edeltävän kalenterivuoden aikana; tässä yhteydessä viejäksi katsotaan toimija, jonka nimi on hakemuksen mukana olevassa vienti-ilmoituksessa; d) hakijan nimeämän maahantuojan nimi ja osoite Yhdysvalloissa; e) onko maahantuoja hakijan tytäryritys. Lisäksi hakemuksen mukana on oltava nimetyn tuojan todistus siitä, että hänelle voidaan Yhdysvalloissa voimassa olevien sääntöjen mukaan antaa kiintiön puitteissa tuontitodistus 1 kohdassa tarkoitettujen tuotteiden tuontia varten. 3. Jos väliaikaisia todistuksia haetaan tuotteiden määrille, jotka ylittävät 1 kohdassa tarkoitetun kiintiön kyseisen vuoden osalta, komissio voi: a) antaa väliaikaisia todistuksia ottamalla huomioon samojen tuotteiden määrät, jotka hakija on aiemmin vienyt Yhdysvaltoihin; ja/tai b) antaa väliaikaisia todistuksia ensisijaisesti hakijoille, joiden nimetyt maahantuojat ovat niiden tytäryrityksiä; ja/tai c) soveltaa haettuihin määriin vähennyskerrointa. 4. Jos vähennyskertoimen soveltaminen johtaa väliaikaisten todistusten antamiseen alle 5 000 kilogramman määrille, komissio voi antaa todistukset arpomalla. 5. Jos väliaikaisia todistuksia haetaan tuotteiden määrille, jotka eivät ylitä 1 kohdassa tarkoitettua kiintiötä kyseisen vuoden osalta, komissio voi jakaa jäljellä olevat määrät hakijoiden kesken suhteessa jätettyihin hakemuksiin. 6. Edellä 2 kohdan ensimmäisessä alakohdassa tarkoitetun väliaikaisen todistuksen kohdassa 20 on oltava seuraava maininta: "Asetuksen (EY) N:o 174/1999 20 artiklan 2 kohdan ensimmäisessä alakohdassa tarkoitettu väliaikainen todistus: ei voimassa vientiä varten." 7. Toimittajien, joille on myönnetty väliaikaisia todistuksia, nimeämien maahantuojien nimi ilmoitetaan Yhdysvaltojen toimivaltaisille viranomaisille. 8. Jos vientitodistusta ei myönnetä kyseisten määrien maahantuojalle, jonka toimija on nimennyt olosuhteissa, jotka eivät kyseenalaista 2 kohdan kolmannessa alakohdassa tarkoitetun todistuksen antamista vilpittömässä mielessä, jäsenvaltio voi antaa toimijalle luvan nimetä toinen maahantuoja edellyttäen, että maahantuoja on 7 kohdan mukaisesti Yhdysvaltojen toimivaltaisille viranomaisille toimitetussa luettelossa. Jäsenvaltion on ilmoitettava komissiolle nimetyn maahantuojan muuttumisesta mahdollisimman nopeasti, ja komissio ilmoittaa siitä Yhdysvaltojen toimivaltaisille viranomaisille. 9. Hylättyjen hakemusten ja myönnetyt määrät ylittävien määrien vakuudet vapautetaan kokonaan tai osittain. 10. Kun asianomainen hakee ennen sen vuoden loppua, jolle väliaikaiset todistukset on annettu, myös osittaisille määrille lopullista vientitodistusta, se annetaan hänelle välittömästi. Lopullisen todistushakemuksen ja todistuksen kohdassa 20 on oltava seuraava maininta: "Viedään Yhdysvaltoihin: asetuksen (EY) N:o 174/1999 20 artikla". Myönnetyt lopulliset todistukset ovat voimassa ainoastaan 1 kohdassa tarkoitetun viennin ja kyseessä olevan vuoden osalta. 11. Lopullisiin todistuksiin sovelletaan I luvun säännöksiä lukuun ottamatta 4 ja 10 artiklan säännöksiä. III LUKU Loppusäännökset 21 artikla Sovelletaan asetuksia (ETY) N:o 3665/87 ja (ETY) N:o 3719/88, jollei tässä asetuksessa toisin säädetä. 22 artikla Kumotaan asetus (ETY) N:o 1466/95. Asetusta (EY) N:o 1466/95 sovelletaan kuitenkin todistuksiin, jotka on annettu ennen tämän asetuksen voimaantuloa jätettyjen hakemusten perusteella. Viittauksia kumottuun asetukseen pidetään viittauksina tähän asetukseen. 23 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä helmikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä tammikuuta 1999. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 144, 28.6.1995, s. 22 (4) EYVL L 275, 10.10.1998, s. 21 (5) EYVL L 336, 23.12.1994, s. 1 (6) EYVL L 351, 14.12.1987, s. 1 (7) EYVL L 291, 30.10.1998, s. 15 (8) EYVL L 331, 2.12.1988, s. 1 (9) EYVL L 149, 20.5.1998, s. 11 (10) EYVL L 334, 30.12.1995, s. 25 (11) EYVL L 321, 21.11.1997, s. 19 (12) EYVL L 366, 24.12.1987, s. 1 (13) EYVL L 62, 7.3.1980, s. 5 (14) EYVL L 28, 5.2.1969, s. 1 (15) EYVL L 177, 1.7.1981, s. 4 (16) EYVL L 229, 17.8.1991, s. 3 (17) EYVL L 190, 23.7.1975, s. 36 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV Kanada Asetuksen 18 artiklan 8 kohdan mukaisesti edellytetyt tiedot >KAAVION ALKU> >KAAVION LOOPU>